Lourdes

Lourdes (ejtsd: Lurd) egy kis mezőváros Délnyugat-Franciaországban, a Pireneusok lábánál fekszik. A város ma jelentős zarándokhely, amely azután alakult ki, hogy egy helyi lánynak, Bernadette Soubirous-nak megjelent Szűz Mária. A város egyik látnivalója a vára. Neve az arab Louerda szóból származik, ami rózsát jelent. Lakosainak száma 13 266 fő (2023. január 1.). Lourdes Lamarque-Pontacq, Omex, Montaut, Saint-Vincent, Adé, Aspin-en-Lavedan, Barlest, Bartrès, Jarret, Julos, Lézignan, Loubajac, Lugagnan, Ossen, Peyrouse, Poueyferré, Saint-Créac, Saint-Pé-de-Bigorre és Ségus községekkel határos. Népesség A település népességének változása: Földrajz A község a Pireneusok északi lábánál fekszik. A Pic du Jer nevű hegyre siklóvasút vezet. Folyója a Gave de Pau. Zarándokhely A Szűz Mária-tisztelet egyik leghíresebb zarándokhelye. 1862 január 18.-án a tabesi püspök engedélyezte a hívőknek, hogy joguk van hinni a jelenések valódiságukban, mert az igazság minden próbáját kiállta a hosszú vizsgálat. Még abban az évben nekiláttak a lourdesi bazilika építésének. Ezután lendült fel a zarándokhely látogatóinak száma. Repülőgéppel könnyen megközelíthető – Pau Pyrénées Repülőtér, Tarbes-Lourdes-Pyrénées Repülőtér –, de sokan a különvonatot választják, ahol lelki felkészüléssel várják az érkezést. Lourdes városába azok a betegek utaznak főként, akik felépülésüket már nem bízzák gyógyszerekre. Úgy tartják, hogy a Szűz Mária-jelenés helyszínén, a barlangból kifolyó forrásvíz gyógyító hatású. Elsősorban paralízisben, gümőkórban, rákban és vakságban szenvedők reménykedhetnek. A csodával határos gyógyulásokat egy 1883-ban alakult Orvostudományi Iroda (CMIL) vizsgálja ki, amely a városban működik. A római katolikus egyház összesen 68 esetet fogad el csodás gyógyulásnak – amely nem fizikai vagy pszichologikus hatás alatt történt –, amit a víz gyógyító erejének tulajdonítanak. A legutolsó ilyen beteg a porckorongsérv miatt lebénult Serge François volt, aki 2002. április 12-én volt a barlangnál, és tartósan meggyógyult. A zarándokhely területét 2012. október 21-i tetőzéssel elárasztotta a Gap folyó. Jelentős épületek X. Szent Piusz bazilika (25 ezer férőhelyes földalatti templom), melyet a magyar származású Pierre Vago építész – Pier Luigi Nervi és Eugéne Freyssinet világhírű szerkezettervező mérnökök közreműködésével – tervezett. Saint Bernadette fogadóépület (P.Vago) a Lourdi Miasszonyunk Bazilika. Bernadette Soubirous szüleinek háza. Kerületi bíróság Gróf Bigorre vára Turizmus A zarándokturizmus a város egyik legfontosabb bevételének számít. Évente 5 millió ember keresi fel. 2008 kivételes év volt, mert a jelenések 150. évfordulóját ünnepelték, így 9 millió zarándok érkezett a városba (1958-ban 8 millió zarándokot jegyeztek fel). Szállás: A teljes kapacitás (szállodák, lakóépületek, kempingek, csoportos szállás stb.) Körülbelül 33 700 ágy. A szállodák száma 208. A lourdes-i szállodaszobák 60%-a 3, 40%-a 4 csillagos. 5 idegenforgalmi iroda és 360 apartman (kb. 1400 férőhely) 11 kemping (összesen 2407 ággyal) 335 ággyal berendezett szálláshely 3549 ágy csoportos szállás és egyéni szállás (vallási házak) 2008-ban az éjszakák száma: 4 060 823 éjszaka éves kihasználtság: 67% 83%-os részesedése a szállodaiparban 39%-os részvétel a regionális szállodaiparban. 2008-ban a külföldiek által eltöltött éjszakák száma: 2 789 573 vendégéjszaka A lourdes-i regionális szállodák kihasználtsága külföldi látogatók származási országai szerint 2008-ban: Egyesült Királyság: 44% Svájc: 72% Olaszország: 95% Amerikai Egyesült Államok: 52% Hollandia: 58% Belgium / Luxemburg: 59% Németország: 53% Spanyolország: 55% Az üdülés időtartama kb. 3 nap. Jegyzetek Fordítás Ez a szócikk részben vagy egészben a Lourdes című francia Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Ez a szócikk részben vagy egészben a Lourdes című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos honlap Archiválva 1999. január 25-i dátummal a Wayback Machine-ben Turisztikai honlap A Mi Asszonyunk bazilika honlapja Lourdesi szentélyek – Francia Idegenforgalmi Hivatal (magyarul) Franciaország lourdesi kegyhelye / Lasserre Hemrik ; ford. Talabér János. Kiadás: 2. egy toldalékkal bővített kiadás; Budapest : Hunyadi Mátyás Int., 1879 Lourdes csodaeseményei / Henrik Lasserre ; ford. Wosinsky Mór, Romaisz Ferenc; Budapest : Pallas, 1884 A lurdi kegyhely rövid ismertetése / Hérits Márton. Kiadás: 2. bőv. kiad; Győr : Fischer Ny., 1890 Lourdes története orvosi szempontból : 18581891 / Boissarie ; ford. Haiczl Kálmán; Esztergom : Buzárovits Ny., 1896 Lurdi kis kalauz : a magyar zarándokok és érdeklődők használatára / összeáll. egy lelkész népbarát; Budapest : Rózsa Ny., 1900 Franciaország lourdesi kegyhelye / Lasserre Henrik ; ford. Talabér János ; átd. Cenner Lajos; Budapest : s.n., 1903 Balassay József: A Szűzanya lourdes-i jelenései; szerzői, Bp., 2000 Lourdes a 150 év fényében, 1858-2008 / összeáll. Szerencsés Zsolt ; szerk. Kerekes József; Budapest : Kerekes Kegytárgy Nagykereskedés, 2007 Hajnali csillag : a Boldogságos Szűz fatimai, kibeho-i és lourdes-i jelenései / összeáll. Csuti-Mátyás Zsófia ; ill. Sváb József; Szentpéterfa : Danica Kvk., 2015 Zarándokok könyve : Lourdes / közread. a Jeruzsálemi, Rodoszi és Máltai Szuverén Ispotályos Szent János Lovagrend; Budapest : M. Máltai Lovagok Szövets., 2017.